Þær breytingar voru gerðar , að 3ju deild karla hefur verið breytt í eina 12 liða deild , í stað tveggja 6 liða riðla , og riðlast því öll dagskrá þeirrar deildar . Einnig voru gerðar breytingar á leikdögum á Akureyri hjá 2. deild kvenna og örlitlar aðrar lagfæringar í karladeildunum . Ástæða þessarar breytingar er að gerð var breyting á fjölda liða í riðlaskiptri deild á síðasta ársþingi KLÍ , en þessi tölulega breyting hafði farið framhjá Mótanefndar formanni og öðrum við vinnslu og niðurröðun deilda og dagskrár , og er beðist velvirðingar á því . Sú nýjung hefur verið tekin upp að hægt er að sjá dagskrá hvers liðs fyrir sig í dagsetningaröð , sem er nauðsynlegt fyrir þær deildir sem þurfa að fara út á land að spila því þeir leikir fylgja ekki endilega röð umferða í Reykjavík . Til að sjá þetta er farið í Tölfræði – lið – og svo valið það félagslið sem á að skoða .